《自隆平至柏乡怀钟文毓通府在真定》
明代·祁顺

行经百里不知劳，诗兴逢秋转觉豪。好友难逢空对酒，重阳虽过尚题糕。

孤城道路通京国，宾馆霜风透布袍。二十四年重过此，君谟安得不刁骚。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。